CELEX: 32019R1668
Language: hu
Date: 2019-06-26 00:00:00
Title: A Bizottság (EU) 2019/1668 felhatalmazáson alapuló rendelete (2019. június 26.) a belvízi hajókra vonatkozó műszaki követelmények megállapításáról szóló (EU) 2016/1629 európai parlamenti és tanácsi irányelv módosításáról

7.10.2019   
               
               
                  HU
               
               
                  Az Európai Unió Hivatalos Lapja
               
               
                  L 256/1
               
            
         A BIZOTTSÁG (EU) 2019/1668 FELHATALMAZÁSON ALAPULÓ RENDELETE
         (2019. június 26.)
         a belvízi hajókra vonatkozó műszaki követelmények megállapításáról szóló (EU) 2016/1629 európai parlamenti és tanácsi irányelv módosításáról
         AZ EURÓPAI BIZOTTSÁG,
         tekintettel a belvízi hajókra vonatkozó műszaki követelmények megállapításáról, a 2009/100/EK irányelv módosításáról és a 2006/87/EK irányelv hatályon kívül helyezéséről szóló, 2016. szeptember 14-i (EU) 2016/1629 európai parlamenti és tanácsi irányelvre (1) és különösen annak 31. cikke (1), (3) és (4) bekezdésére,
         mivel:
         
                     (1)
                  
                  
                     Az (EU) 2016/1629 irányelv harmonizált feltételeket vezetett be az olyan belvízi hajók műszaki bizonyítványainak kiadására vonatkozóan, amelyek megfeleltek az egységes műszaki követelményeknek.
                  
               
                     (2)
                  
                  
                     Az (EU) 2016/1629 irányelv II. melléklete megállapítja, hogy a vízi járművekre alkalmazandó műszaki követelmények megegyeznek az ES-TRIN 2017/1 szabványban foglaltakkal.
                  
               
                     (3)
                  
                  
                     A belvízi hajózási ágazatban az uniós intézkedéseknek az egységesség biztosítására kell irányulniuk a belvizeken közlekedő hajókra alkalmazandó uniós műszaki követelmények kidolgozásakor.
                  
               
                     (4)
                  
                  
                     A Rajnai Hajózási Központi Bizottság (CCNR) keretében 2015. június 3-án létrejött a belvízi hajózási szabványok kidolgozásáért felelős európai bizottság (CESNI) annak érdekében, hogy különféle területeken – különösen a hajók, az információtechnológia és a legénység vonatkozásában – a belvízi hajózásra vonatkozó műszaki szabványokat dolgozzon ki.
                  
               
                     (5)
                  
                  
                     2018. november 8-i ülésén a CESNI elfogadta a belvízi hajók műszaki követelményeiről szóló új európai szabványt, az ES-TRIN 2019/1 szabványt (2).
                  
               
                     (6)
                  
                  
                     Az ES-TRIN szabvány a belvízi hajók biztonságának garantálásához szükséges egységes műszaki követelményeket fekteti le. A szabvány többek között a hajógyártásról, a belvízi hajók felszereléséről és berendezéseiről szóló rendelkezéseket, az egyes hajókategóriákról (például személyhajók, tolt kötelékek és konténerszállító hajók) szóló speciális rendelkezéseket, az automatikus hajóazonosítási rendszerről, a hajók azonosításáról és a hajóbizonyítvány- és nyilvántartásmintákról szóló rendelkezéseket, átmeneti rendelkezéseket, valamint a műszaki szabvány alkalmazására vonatkozó utasításokat tartalmaz.
                  
               
                     (7)
                  
                  
                     A CCNR módosítani fogja jogalkotási keretét, a rajnai hajók szemleszabályzatát abból a célból, hogy az hivatkozzék az új szabványra, és hogy az új szabványt a felülvizsgált rajnai hajózási egyezmény alkalmazásának keretében kötelezővé tegye.
                  
               
                     (8)
                  
                  
                     Az (EU) 2016/1629 irányelvet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2016/1629 irányelv II. mellékletének helyébe e rendelet mellékletének szövege lép.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2020. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. június 26-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 252., 2016.9.16., 118. o.
         
         
            (2)  2018. február 1 CESNI-határozat.
      
      
         
            Melléklet
            
               
                  
                     „II. MELLÉKLET
                     AZ 1., 2., 3. ÉS 4. ZÓNA BELVÍZI ÚTJAIN KÖZLEKEDŐ VÍZI JÁRMŰVEKRE VONATKOZÓ MŰSZAKI MINIMUMKÖVETELMÉNYEK
                     A vízi járművekre alkalmazandó műszaki követelmények megegyeznek az ES-TRIN 2019/1 szabványban foglaltakkal.
                  
               ”